.td_uid_2_60abe93516ddf_rand.td-a-rec-img{text-align:left}.td_uid_2_60abe93516ddf_rand.td-a-rec-img img{margin:0 auto 0 0} Id-deputat Nazzjonalista Mario Galea appella favur liġi li tikkriminalizza l-bestjalità. Meta kien qed jitkellem waqt id-diskussjoni tal-abbozz ta' liġi li jemenda l-Att tat-trattament xieraq tal-annimali, hu qed jipproponi li jkun hemm piena ta' sena ħabs u multa ta' €6,000 għal min jinstab ħati ta' attivitajiet sesswali ma' annimali. Galea esprima solidarjetà mal-Kummissarju tal-Annimali Alison Bezzina li spiċċat taħt attakk personali b'konnotazzjoni sesswali wara li esprimiet ruħha kontra t-tmellis tal-annimali ċkejkna fiż-zoos "għaliex dan jikkaġuna ħsara lill-istess annimali". Hu appella lill-Kummissarju tal-Pulizija biex jittieħdu passi kontra dawk li attakkaw lil Bezzina għax lanqas stħaw jużaw isimhom biex jattakkawha personalment b'messaġġi pornografiċi. "G ħandhom jieqfu t-tiġrijiet taż-żwiemel fl-irħula" Galea insista li t-tiġrijiet taż-żwiemel fl-irħula għandhom jieqfu, filwaqt li għandhom jispiċċaw iż-zoos minn Malta għaliex l-annimali mhumiex endemiċi għal Malta. Min-naħa tiegħu, il-Ministru tal-Ġustizzja Edward Zammit Lewis qal li l-kunċett ta' bestjalità bħala reat mhux inkluż fil-liġijiet Maltin iżda jista' jitqies taħt il-kappa ta' trattament mhux xieraq. Zammit Lewis qal li fl-2015, kien hemm tmien persuni li tressqu l-qorti fuq moħqrija tal-annimali u ġie deċiż każ wieħed. Fl-2019, dawn żdiedu għal 19 u ġew deċiżi sitt każijiet. Fl-2020, kien hemm 19-il każ ieħor. .td_uid_3_60abe935170b3_rand.td-a-rec-img{text-align:left}.td_uid_3_60abe935170b3_rand.td-a-rec-img img{margin:0 auto 0 0}